num_pages: 156
description: Antonella Lerca Duda este una dintre cele mai puternice și mai complexe voci ale activismului de la noi. Dar activismul nu-i decât un capitol din viața ei, unul care vine de la sine în urma celor pe care ni le dezvăluie, rând pe rând, în această carte-eveniment. Suntem purtate cu energie și umor printr-o poveste despre relația autoarei cu familia, cu colegii de școală, cu persoanele iubite, cu colegele de muncă din Italia. O poveste despre condiția de muncitoare migrantă, despre construirea solidarităților și despre aspectele specifice muncii sexuale, într-o lume a inegalității economice, a transfobiei și a rasismului. Prin această carte, Antonella Lerca Duda definește încă o dată feminismul intersecțional local, așezând în centrul acestuia lupta persoanelor ale căror vieți se trăiesc, pline de energie combativă, în ciuda sistemelor de opresiune intersectate care încearcă tot timpul să le împingă înspre margini. (Laura Sandu)O carte magnetică, la fel ca Antonella, tragică dar și plină de umor, care spune povestea tranziției de gen pe fundalul unei altfel de tranziții, cea a României către capitalism. Abuzurile pe care le suferă Antonella, datorită asupririlor de clasă, rasă și gen, se împletesc într-o istorisire unică, dar cu accente universale. Curajul Antonellei de a o pune pe hârtie e în același timp o revendicare: toți cei pe care îi considerăm marginalii societății noastre au la fel de mult drept ca noi să îi ocupe centrul, de pe picior de egalitate. (Oana Uiorean)
language: Romanian
title: Sex Work Is Work, O Poveste Transgen
publisher: frACTalia